12 April 2013 Roeline Janse van Rensburg begrafnis - diens gelei deur Dr Peet Vermeulen - Wapadrant
Om jou vrou of ma, jou kind of suster op so ‘n jong ouderdom te verloor is ‘n verbysterende ervaring. Daar is soveel waarom en hoekom vrae wat ‘n mens sou kon vra… Maar as ons daarop sou fokus (hoor ek Roelien sê:
“Julle, ek dink ons is nou so ‘n bietjie van die spoor af”
Julle gaan ontspoor en doel/ fokus verloor.
Kom ons lees uit die Woord van die Here 1 Kor 9:24-27
God verwag van jou om doelgerig te leef.
Paulus beskryf die doel van sy lewe in v 19: “om soveel mense as moontlik vir Christus te wen.
Hy gebruik die beeld van ‘n atleet/bokser om ‘n boodskap aan ons oor te dra
Daar was twee spele geleenthede in Griekeland naamlik die Olympiese en die Istmiese spele.
Die Istmiese spele is in die stad Korinte aangebied
Die gemeentelede bekend met die spele en atlete wat daaglik in en om die stad geoefen het.
‘n Atleet wat aan die spele wou deelneem moes doelgerig, planmatig oefen.
Paulus skryf: Hy oefen sy liggaam om dit onder beheer te bring.
Meeste mense is slaaf van sy liggaam.
Jy eet wanneer jou liggaam honger voel
Drink wanneer jy dors voel
Rus wanneer jy moeg voel
Maar ‘n atleet wat wil deelneem moet doelgerig sy liggaam oefen.
Hy moet seker dinge doen en ander nie
Sekere gesonde kosse eet en die ongesonde kosse uitsny
Hy drink net wat goed is vir sy liggaam en wat nie goed is nie word vermy
Hy staan vroeg op om te oefen wanneer die liggaam nog wil slaap
en slaap vroeg wanneer ander mense nog wil op wees…
Alles om sy doel te bereik!
So moet jy gelowige doelgerig leef!
Daar moet sin in jou lewe en optrede wees.
Dit behels dat jy daarop fokus om sekere dinge planmatig te doen
en ander uit jou lewe uit te sny…
Jou lewe kry sin, wanneer die strorie van jou lewe
met die van Jesus Christus kruis.
Wat vra Jesus?
Geloof… “Glo in God, glo ook in My” (Johannes 14:1)
Vir die wat in Jesus glo berei hy plek voor in die lewe na die dood…
Wat is dit waarin jy jou moet oefen?
Liefde – vir God en jou naaste (Mat 22:37). Dit gaan oor ‘n persoonlike verhouding waarin jy die Here Jesus nie net ken nie, maar in ‘n verhouding met Hom leef.
Waarom moet jy doelgerig leef?
Dit gaan oor die eer van God. Deur Hom te gehoorsaam verheerlik jy God, dien jy Hom, maak jy hom Koning van jou lewe.
As jy ‘n voorbeeld van doelgerigheid wil sien,
Jesus het voluit doelgerig geleef.
Nooit was Hy van sy doel onseker nie.
Nie eers tydens s worseling in Getsemane of in sy doodstryd aan die kruis
Niks het Hom laat spoor verloor nie
Die wil van Sy hemelse Vader het voorop gestaan
In alles was Hy gehoorsaam gewees.
Hy het doelgerig die prys vir jou sondeskuld betaal en jou van jou sondelas bevry
Daardeur het Hy die verhouding tussen jou en God hersel
sodat jy doelgerig kan leef.
Hy het doelgerig aan jou sy Gees gegee waardeur Hy in jou woon.
Deur die Gees deel jy in die krag van God.
‘n Krag baie sterker as die dood
Sy kruisdood verander die karaker van die dood.
Die dood is nou nie meer die Joker kaart wat die lewenspel beëindig nie
of die fluitjie wat blaas en sê Halt! alles is verby nie.
Die dood is nou net ‘n deurgang na die ewige lewe.
Jy gaan na die hooftoneel van die lewe.
En dit is waar - vir elkeen wat in Jesus Chrisus glo
Roelien het geglo
Dit is juis haar geloofsoortuiging wat haar so doelgerig OLV (Onderlinge liefde en verhoudings) laat leef het
En jy, glo jy
Dit maak saak of jy glo?
Dit is bepalend vir jou eindbestemming…
Kyk na jou lewe
Leef jy doelgerig vir God?
Dien en bedien jy die mens om jou met die liefde wat die Here jou gegee het?
Ek lees in Heb 12 van ‘n skare geloofsgetuies rondom die atleliekbaan. Hulle is daar op die paviljoene om vir ons wat nog in hierdie lewe leef aan te moedig om doelgerig volgens die wil van God te leef. As jy mooi kyk, sien jy Roelien daar tussen hulle.
Daar is een wat julle pyn verstaan. Ons hemelse Vader. Hy het sy Seun aan die dood afgestaan sodat ek en jy kan leef